Atklāta konkurss (virs ES sliekšņa)
“Lietus ūdens kanalizācijas - drenāžas izbūve Sila ielā, Salaspilī”
(iepirkuma identifikācijas Nr. SNP 2024/8)

03.05.2024. 

Jautājums:
Konkursa nolikuma sadaļas Pretendenta atlases prasības un iesniedzamie dokumenti 4.3.6.apakšpunktā noteikts: 
“Atbildīgais būvdarbu vadītājs, kuram ir būvprakses sertifikāts ūdensapgādes un kanalizācijas sistēmu būvdarbu vadīšanā un ir 4.3.5. punktam atbilstoša pieredze. Katrs objekts ir pilnībā pabeigts un nodots ekspluatācijā līgumā noteiktajā termiņā un kvalitātē.”
Savukārt Konkursa nolikuma 4.3.5.apakšpunktā norādīts:
[bookmark: _GoBack]“4.3.5. Pretendents pēdējo piecu gadu laikā ir pieredze vismaz 2 (divu) lietus ūdens kanalizācijas izbūves darbu veikšanā, kuru ietvaros:
a) katrā objektā veikti lietus ūdens kanalizācijas vai saimnieciskās kanalizācijas izbūves darbi vismaz 500m garumā; (Ar 08.04.2024. grozījumiem) 
b) vismaz vienā objektā veikta zāliena ierīkošana vismaz 1000 m2 apjomā (var būt arī atsevišķā objektā);
c) katra objekta vērtība ir vismaz 70% no Pretendenta piedāvājuma tāmes;
d)  objekts ir pilnībā pabeigts un nodots ekspluatācijā un, par kuru ir saņemta pozitīva pasūtītāju atsauksme.”
	No augstāk norādītajām prasībām, secinām, ka Pretendentam izvirzītās prasības attiecas arī uz atbildīgo būvdarbu vadītāju, tomēr uzskatām, ka, izvirzītā prasība  ūdensapgādes un kanalizācijas sistēmu būvdarbu vadītājam attiecībā uz apzaļumošanas darbiem būtiski ierobežo konkurenci un mūsu praksē šāda darba veikšana, uzraudzība un pieņemšana ierasts tiek uzticēta ceļu būvdarbu vadītājam. 
Ņemot vērā augstāk minēto, lūdzam attiecībā uz atbildīgo būvdarbu vadītāju attiecināt prasības 4.3.6.apakšpunktā šādā redakcijā - Atbildīgais būvdarbu vadītājs, kuram ir spēkā esošs būvprakses sertifikāts ūdensapgādes un kanalizācijas sistēmu būvdarbu vadīšanā un ir 4.3.5.apkašpunkta “a)”, “c)” un “d)” punktos norādītā pieredze.

Komisijas atbilde: 
Komisija norāda, ka Konkursa nolikuma 4.3.6.apakšpunktā netiks veiktas izmaiņas, jo būvobjektā  “Lietus ūdens kanalizācijas - drenāžas izbūve Sila ielā, Salaspilī” (iepirkuma identifikācijas Nr. SNP 2024/8) ir paredzēts virs apvienotās lietus ūdens kanalizācijas – drenāžas kolektora izbūvēt arī ievalkus 300 m garumā, virs ievalkiem jāierīko zālājs un jāveic zaļās zonas atjaunošana būvdarbu laikā skartajā 600m garajā ielas posmā. Komisija uzskata, ka atbildīgajam būvdarbu vadītājam ir jābūt pieredzei zāliena ierīkošanā.

